Gediminas Miškinis

Gediminas Miškinis (g. 1961 m. vasario 7 d. Biržuose) – Lietuvos ekonomistas, valstybės tarnautojas, sporto veikėjas, šachmatininkas.

 Biografija 
1979 m. baigė Panevėžio 10-ąją vidurinę mokyklą, 1984 m. – Vilniaus universiteto Ekonomikos fakultete ekonominės kibernetikos specialybę.

1984–1991 m. buvo Liaudies ūkio planavimo instituto mokslinis bendradarbis. 1991–1992 m. Lietuvos ekonomikos ministerijos Materialinių balansų skyriaus viršininkas, 1992–1995 m. – Balansų (vėliau – Makroekonominės politikos) departamento direktorius. 1995–1996 m. – šios ministerijos sekretorius. 1996–2002 m. ir 2018 m. Lietuvos Respublikos ūkio viceministras, 2002–2009 m. – LR ūkio ministerijos valstybės sekretorius, 2009–2016 m. – Ūkio ministerijos kancleris.

2016–2017 m. Vilniaus universiteto kancleris. 2017–2018 m. Vilniaus miesto savivaldybės administracijos direktoriaus pavaduotojas. 2018–2022 m. Valstybės tarnybos departamento direktoriushttp://vtd.lrv.lt/lt/naujienos/darba-pradejo-naujasis-valstybes-tarnybos-departamento-direktorius .

Paskelbė straipsnių ir analitinių apžvalgų ekonomikos klausimais Lietuvos ir užsienio spaudoje. Lietuvos šachmatų kompozicijos meistras (1996 m.), Lietuvos korespondencinių šachmatų meistras (1993 m.). Triskart akivaizdinių Lietuvos šachmatų uždavinių ir etiudų sprendimo pirmenybių nugalėtojas, VIII TSRS komandinių korespondencinių šachmatų čempionato II vietos laimėtojas (Lietuvos komandos sudėtyje).Gediminas Miškinis. Kas yra Kas Lietuvoje. Auksinis Tūkstantmečio leidimas. Neolitas, 2009.. Buvo Lietuvos šachmatų federacijos prezidentas. LTOK apdovanojimai – jubiliejų proga

2009 m. savaitraščio „Veidas“ redakcijos organizuojamų geriausiųjų valstybės tarnautojų rinkimų laimėtojas.Geriausių tarnautojų rinkimai dramatiškos reformos fone („Veidas“).

 Apdovanojimai 
 2003 m. Lenkijos Respublikos nuopelnų ordino Komandoro kryžius;
 2004 m. Ordino „Už nuopelnus Lietuvai“ Riterio kryžius;
 2006 m. Ukrainos III laipsnio ordinas „Už nuopelnus“.
 2011 m. LTOK Olimpinė žvaigždė 50-mečio proga

 Nuorodos 
 Geriausias valstybės tarnautojas- Gediminas Miškinis

 Šaltiniai 

Kategorija:Lietuvos ūkio viceministrai
Kategorija:LR ministerijų kancleriai
Kategorija:Lietuvos ekonomistai
Kategorija:Metų valstybės tarnautojai
Kategorija:Lietuvos korespondenciniai šachmatininkai
Kategorija:Lietuvos šachmatų federacijos prezidentai